CELEX: 32015D0266
Language: bg
Date: 2015-02-16 00:00:00
Title: Решение за изпълнение (ЕС) 2015/266 на Комисията от 16 февруари 2015 година за признаване на Остров Ман за свободен от болестта вароатоза и за изменение на приложението към Решение за изпълнение 2013/503/ЕС (нотифицирано под номер С(2015) 715)  Текст от значение за ЕИП

19.2.2015   
            
            
               BG
            
            
               Официален вестник на Европейския съюз
            
            
               L 45/16
            
         РЕШЕНИЕ ЗА ИЗПЪЛНЕНИЕ (ЕС) 2015/266 НА КОМИСИЯТА
   от 16 февруари 2015 година
   за признаване на Остров Ман за свободен от болестта вароатоза и за изменение на приложението към Решение за изпълнение 2013/503/ЕС
   
      
         (нотифицирано под номер С(2015) 715)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по специално член 15, параграф 2 от нея,
   като има предвид, че:
   
               (1)
            
            
               В Директива 92/65/ЕИО се определят ветеринарно-санитарните изисквания относно търговията и вноса в Съюза на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните актове на Съюза, на които се прави позоваване в приложение Е към посочената директива.
            
         
               (2)
            
            
               Вароатозата при пчелите е включена със старото си наименование „Вароазис“ в списъка в приложение Б към Директива 92/65/ЕИО. Болестта се причинява от ектопаразит от рода Varroa и за нейното наличие има сигнали от цял свят.
            
         
               (3)
            
            
               В член 15 от Директива 92/65/ЕИО се предвижда, че когато дадена държава членка счита, че нейната територия или част от нейната територия е свободна от някоя от болестите, изброени в приложение Б към директивата, тя следва да представи на Комисията съответната документация, въз основа на която да бъде прието решение.
            
         
               (4)
            
            
               Вароатозата се разпространява чрез движение на пчелното пило и пряк контакт между заразените възрастни пчели. Второто е възможно само в обсега на полета на пчелите. Следователно само териториите, където движението на пчелните кошери и пило може да бъде контролирано и които са достатъчно географски изолирани, за да не се позволи миграцията на пчели отвън, могат да бъдат признати за свободни от болестта. Освен това чрез подробни данни от извършени наблюдения компетентните органи трябва да докажат, че регионът наистина е свободен от вароатоза и че за да се запази статутът, въвеждането на живи пчели и пило се контролира строго.
            
         
               (5)
            
            
               С приемането на Решение за изпълнение 2013/503/ЕС на Комисията (2) островите Оланд във Финландия са признати като свободна от вароатоза територия.
            
         
               (6)
            
            
               Обединеното кралство поиска Комисията да признае територията на остров Ман за свободна от вароатоза.
            
         
               (7)
            
            
               Въпреки че остров Ман като вътрешно самоуправляваща се територия, зависима от Британската корона, не е част от Съюза, той има специфични отношения със Съюза, които са ограничени само до остров Ман. В резултат на това в Регламент (ЕИО) № 706/73 на Съвета (3) се предвижда, че за целите на прилагането на правилата по отношение на, наред с другото, законодателството в областта на здравето на животните, Обединеното кралство и остров Ман следва да се считат за една и съща държава членка.
            
         
               (8)
            
            
               Вароатозата е болест, която задължително се обявява на остров Ман, като не могат да бъдат придвижвани от континенталната част на Обединеното кралство към остров Ман никакви пчели в нито един етап от жизнения им цикъл, използвани кошери, тръвни или други контейнери, използвани за отглеждане на пчели. Освен това той е остров, разположен в Ирландско море далеч извън обсега на полета на пчелите, и следователно е географски достатъчно отдалечен от евентуално засегнати от вароатоза области.
            
         
               (9)
            
            
               В съответствие с член 15, параграф 1 от Директива 92/65/ЕИО Обединеното кралство представи на Комисията документация, в която подробно се описват мерките за наблюдение, прилагани в продължение на няколко години на пчелната популация на остров Ман, както и мерките за проверка на отсъствието на болестта вароатоза при тази популация.
            
         
               (10)
            
            
               След оценката на представената от Обединеното кралство документация остров Ман може да се счита за част от територията на Обединеното кралство, която е свободна от вароатоза.
            
         
               (11)
            
            
               Поради това допълнителните гаранции, които се изискват за извършването на търговия, следва да бъдат определени, като се вземат предвид мерките, които вече са предвидени в законодателството на остров Ман.
            
         
               (12)
            
            
               Приложението към Решение за изпълнение 2013/503/ЕС следва да бъде съответно изменено.
            
         
               (13)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение за изпълнение 2013/503/ЕС се заменя с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 16 февруари 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 268, 14.9.1992 г., стр. 54.
   
      (2)  Решение за изпълнение 2013/503/ЕС на Комисията от 11 октомври 2013 г. за признаване на части на Съюза като свободни от болестта вароатоза при пчелите и за установяване на допълнителни гаранции, които се изискват за търговия в рамките на Съюза и за внос, с цел опазване на статута им като свободни от болестта вароатоза (ОВ L 273, 15.10.2013 г., стр. 38).
   
      (3)  Регламент (ЕИО) № 706/73 на Съвета от 12 март 1973 година относно нормативната уредба на Общността, приложима за Англо-нормандските острови и остров Ман в областта на търговията със земеделски продукти (ОВ L 68, 15.3.1973 г., стр. 1).
   
      ПРИЛОЖЕНИЕ
      
         
            „ПРИЛОЖЕНИЕ
            
               Държави членки или територии от тях, които са признати за свободни от вароатоза
            
            
                        1
                     
                     
                        2
                     
                     
                        3
                     
                     
                        4
                     
                     
                        5
                     
                  
                        Код по ISO
                     
                     
                        Държава членка
                     
                     
                        Територия, която е призната за свободна от вароатоза
                     
                     
                        Код по TRACES
                        Местна ветеринарна единица
                     
                     
                        Продукти, въвеждането на които е забранено в територията, изброена в третата колона
                     
                  
                        FI
                     
                     
                        Финландия
                     
                     
                        Острови Оланд
                     
                     
                        FI00300
                        AHVENANMAAN VALTIONVIRASTO
                     
                     
                        Запечатано пило и излюпени възрастни живи медоносни пчели
                     
                  
                        UK
                     
                     
                        Обединено кралство
                     
                     
                        Остров Ман
                     
                     
                        GB06301
                        ОСТРОВ МАН
                     
                     
                        Пчели във всеки етап от жизнения им цикъл, използвани кошери, тръвни или други контейнери, използвани за отглеждане на пчели“